CELEX: 62011TN0152
Language: sk
Date: 2011-02-11 00:00:00
Title: Vec T-152/11: Žaloba podaná 11. marca 2011 — TMS Trademark-Schutzrechtsverwertungsgesellschaft/ÚHVT — Comercial Jacinto Parera (MAD)

7.5.2011   
            
            
               SK
            
            
               Úradný vestník Európskej únie
            
            
               C 139/24
            
         Žaloba podaná 11. marca 2011 — TMS Trademark-Schutzrechtsverwertungsgesellschaft/ÚHVT — Comercial Jacinto Parera (MAD)
   (Vec T-152/11)
   2011/C 139/45
   Jazyk, v ktorom bola podaná žaloba: nemčina
   
      Účastníci konania
   
   
      Žalobkyňa: TMS Trademark-Schutzrechtsverwertungsgesellschaft mbH (Düsseldorf, Nemecko) (v zastúpení: B. Hein a M.-H. Hoffmann, Rechtsanwälte)
   
      Žalovaný: Úrad pre harmonizáciu vnútorného trhu (ochranné známky a vzory)
   
      Ďalší účastník konania pred odvolacím senátom: Comercial Jacinto Parera, SA (Barcelona, Španielsko)
   
      Návrhy žalobkyne
   
   
               —
            
            
               zrušiť rozhodnutie druhého odvolacieho senátu Úradu pre harmonizáciu vnútorného trhu (ochranné známky a vzory) zo 16. decembra 2010 vo veci R 449/2009-2,
            
         
               —
            
            
               zaviazať žalovaného na náhradu trov konania vrátane trov, ktoré vznikli v priebehu odvolacieho konania.
            
         
      Dôvody a hlavné tvrdenia
   
   
      Zapísaná ochranná známka Spoločenstva, ktorá je predmetom návrhu na výmaz: obrazová ochranná známka „MAD“ pre tovary zaradené do triedy 25.
   
      Majiteľ ochrannej známky Spoločenstva: Comercial Jacinto Parera, SA.
   
      Účastník, ktorý sa domáha výmazu ochrannej známky Spoločenstva: žalobkyňa.
   
      Rozhodnutie výmazového oddelenia: čiastočné zamietnutie návrhu.
   
      Rozhodnutie odvolacieho senátu: zamietnutie odvolania.
   
      Dôvody žaloby: porušenie článkov 15 a 51 nariadenia (ES) č. 207/2009 (1) a pravidla 22 nariadenia (ES) č. 2868/95 (2), keďže odvolací senát na základe predložených podkladov o používaní nemal dospieť k záveru, že obrazová ochranná známka „MAD“ sa riadne používa pre „odevy“.
   
      (1)  Nariadenie Rady (ES) č. 207/2009 z 26. februára 2009 o ochrannej známke Spoločenstva (Ú. v. EÚ L 78, s. 1).
   
      (2)  Nariadenie Komisie (ES) č. 2868/95 z 13. decembra 1995, ktorým sa vykonáva nariadenie Rady (ES) č. 40/94 o ochrannej známke spoločenstva (Ú. v. ES L 303, s. 1; Mim. vyd. 17/001, s. 189).